ระเบียบเทศบาลตำบลระแหงระเบียบเทศบาลตำบลระแหงว่าด้วยข้อมูลข่าวสารของราชการพ.ศ. ๒๕๕๐[๑] เพื่อให้การบริหารการจัดระบบ การขอการอนุญาตและการบริการข้อมูลข่าวสารของราชการที่อยู่ในความรับผิดชอบของเทศบาลตำบลระแหงเป็นไปด้วยความเรียบร้อยรวดเร็ว และมีประสิทธิภาพถูกต้องตามกฎหมาย และระเบียบของราชการอาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ. ๒๔๙๖แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ จึงเห็นสมควรวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลระแหงว่าด้วยข้อมูลข่าวสารของราชการ พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่วันที่ประกาศเป็นต้นไปข้อ ๓ ให้ยกเลิกบรรดาระเบียบหรือคำสั่งอื่นใดในส่วนที่กำหนดไว้แล้วในระเบียบนี้หรือที่ขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้เทศบาล หมายความว่าเทศบาลตำบลระแหงนายกเทศมนตรี หมายความว่านายกเทศมนตรีตำบลระแหงข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใดๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของเทศบาลเจ้าหน้าที่ประสานงานภายใน หมายความว่าผู้ปฏิบัติงานในตำแหน่งปลัดเทศบาล หรือรองปลัดเทศบาล หรือผู้อำนวยการกองหรือหัวหน้ากองและให้หมายความรวมถึงผู้ที่ได้รับมอบหมายจากผู้ดำรงตำแหน่งดังกล่าวด้วยเจ้าหน้าที่ประสานงานภายนอกหมายความว่า นายกเทศมนตรี หรือรองนายกเทศมนตรี และให้หมายความรวมถึงผู้ที่ได้รับมอบหมายจากผู้ดำรงตำแหน่งดังกล่าวด้วยข้อ ๕ ให้นายกเทศมนตรีรักษาการตามระเบียบนี้และให้มีอำนาจตีความ และวินิจฉัยปัญหาเกี่ยวกับการปฏิบัติตามระเบียบนี้ในกรณีไม่สามารถปฏิบัติตามระเบียบนี้ได้ให้นายกเทศมนตรีมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๖ ให้มี คณะกรรมการบริหารข้อมูลข่าวสารเทศบาลตำบลระแหงเรียกโดยย่อว่า กขทร. ประกอบด้วย นายกเทศมนตรีเป็นประธานกรรมการรองนายกเทศมนตรี เป็นรองประธานกรรมการ และปลัดเทศบาล รองปลัดเทศบาล ผู้อำนวยการกองหัวหน้ากองเป็นกรรมการ โดยให้หัวหน้าสำนักปลัดเทศบาลเป็นกรรมการและเลขานุการและนิติกรเป็นกรรมการและผู้ช่วยเลขานุการข้อ ๗ ให้ กขทร. มีอำนาจและหน้าที่ดังต่อไปนี้(๑) เสนอนโยบาย หรือมาตรการเกี่ยวกับการบริหารการจัดระบบ การขอ การอนุญาต และการบริการข้อมูลข่าวสาร(๒) ให้คำแนะนำ หรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของเทศบาล(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสาร ที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำหรือปรับปรุงข้อมูลข่าวสารตามระเบียบว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อเทศบาล(๖) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการ หรือคณะทำงานเพื่อปฏิบัติการในเรื่องใดๆตามที่ กขทร. มอบหมาย(๙) เชิญบุคคลใดๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินการอื่นใดตามที่เทศบาลมอบหมายข้อ ๘ การประชุม กขทร.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุม ถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุม การวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับกับการประชุมของคณะอนุกรรมการที่ กขทร. แต่งตั้งโดยอนุโลมข้อ ๑๐ มติของ กขทร.ต้องได้รับความเห็นชอบจากนายกเทศมนตรีก่อนจึงจะดำเนินการตามมตินั้นได้หมวด๒การจัดระบบข้อมูลข่าวสาร ข้อ ๑๑ ให้หน่วยงานในเทศบาลจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการ กฎหมายอื่น และระเบียบของราชการหรือของเทศบาลข้อ ๑๒ ในการดำเนินงานตามข้อ ๑๑ให้หน่วยงานในเทศบาลจัดให้มีเจ้าหน้าที่ เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๓ ให้ส่วนราชการ ข้าราชการ พนักงานหรือลูกจ้างของส่วนราชการ หรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อเทศบาลหรือผู้มีอำนาจอนุญาตกรณีจำเป็นหรือเร่งด่วนเจ้าหน้าที่ประสานงานภายในหรือเจ้าหน้าที่ประสานงานภายนอกอาจขอด้วยวาจาหรือทางโทรสารก็ได้ โดยให้แจ้งชื่อและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๔ การขอข้อมูลข่าวสารตามหมายเรียกพยานเอกสารของศาลให้นำเสนอนายกเทศมนตรี หรือผู้ที่ได้รับมอบหมายพิจารณาอนุญาตและให้พนักงานผู้รับผิดชอบตั้งแต่ระดับ ๖ ขึ้นไป เป็นผู้รับรองสำเนาข้อมูลข่าวสารข้อ ๑๕ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารไว้เป็นพิเศษการขอข้อมูลข่าวสาร และการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๖ ให้หน่วยงานในเทศบาลรวบรวม จัดเตรียมและจัดให้มีข้อมูลข่าวสารที่ดำเนินการเสร็จแล้ว และอยู่ในความรับผิดชอบเพื่อเผยแพร่ ขาย จำหน่ายจ่ายแจกตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ กขทร.ข้อ ๑๗ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๖ โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือระเบียบที่คณะรัฐมนตรีกำหนด ว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆตามหลักเกณฑ์ที่ กขทร. กำหนดข้อ ๑๙ การเรียกเก็บค่าบริการการเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่กขทร. กำหนด โดยต้องไม่เกินอัตราตามประกาศคณะกรรมการข้อมูลข่าวสารของราชการ เรื่องการเรียกเก็บค่าธรรมเนียมการขอสำเนาที่มีคำรับรองถูกต้องของข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้พนักงานที่รับผิดชอบข้อมูลข่าวสารนั้นตั้งแต่ระดับ ๓ หรือเทียบเท่าขึ้นไปเป็นผู้รับรอง โดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวันเดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๒๐ รายได้จากการขายหรือจำหน่ายข้อมูลข่าวสารตามข้อ ๑๘ และค่าบริการตามข้อ ๑๙ ให้เป็นรายได้ของเทศบาลข้อ ๒๑ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลา และค่าใช้จ่ายในการส่งทั้งนี้ให้ผู้ดำรงตำแหน่งตั้งแต่หัวหน้ากองหรือเทียบเท่าขึ้นไปเป็นผู้พิจารณาอนุญาตข้อ ๒๒การบริการข้อมูลข่าวสารให้ดำเนินการให้แล้วเสร็จโดยเร็ว ทั้งนี้ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒หมวด๕สถานที่บริการข้อมูลข่าวสาร ข้อ ๒๓ ให้สำนักปลัดเทศบาลควบคุมดูแลข้อมูลข่าวสารที่อยู่ในความรับผิดชอบของเทศบาลให้เป็นไปตามกฎหมาย และระเบียบของเทศบาลและจัดสถานที่บริการข้อมูลข่าวสาร ดังนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลและข้อมูลข่าวสารที่ดำเนินการเสร็จแล้ว(๒) เป็นศูนย์ประสานงานกับหน่วยงานในเทศบาลเพื่อให้บริการข้อมูลข่าวสาร(๓)จัดทำประกาศเทศบาลกำหนดสถานที่ติดต่อขอรับข้อมูลข่าวสารของเทศบาลเพื่อพิมพ์ในราชกิจจานุเบกษาประกาศณ วันที่ ๑๓ พฤศจิกายน พ.ศ. ๒๕๕๐เกียรติคุณสุทธาภิรมย์นายกเทศมนตรีตำบลระแหงปริยานุช/ผู้จัดทำ๒๗มีนาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๕๙ ง/หน้า ๔/๒๔ มีนาคม ๒๕๕๑